Uglič

Uglič () om Venäman lidn da lidnankund Jaroslavlin agjan päivlaskmas. Se om Ugličun rajonan administrativine keskuz, mülüb rajonha vspäi 2005.

 Istorii 
Ezmäižed eländpunktad oliba lidnan sijas meiden eran augotišespäi. Nügüdläine lidn mainitase ezmäižen kerdan vl 1148 kuti Ugleče pöud (), 13. voz'sadaspäi — muite Uglič. Vll 1216−1285 oli ripmatoman Ugličun ruhtinazkundan pälidnaks. Vll 1285−1320 ruhtinaz alištui Rostovan tobmudele, vspäi 1389 — Moskvan tobmudele. Tühjitadihe ruhtinazkundad vl 1605, jäl'gmäižel Venämas. Ruhtinasen pert'kulu om kaičenus tähäsai (15. voz'sadan sauvuz), jäi üks'jäine mugoine valdkundas. Ugličun Kremlin pühäpertid oma kaičenus hüvin mugažo, rušihe Kremlin seinid 19. voz'sadan augotišes.

Vll 1719−1775 lidn oli Ugličun agjan (provincijan) keskuseks. Uglič sai Jaroslavlin agjan (gubernijan) makundan lidnan statusad vl 1777. Vll 1935−1950 Ugličun gidroelektrostancii om saudud. Ugličun vezivaradim om täuttud vl 1939. Vspäi 1940 Uglič-raudtestancii om 48-kilometrižen sarakon Kaläzinaspäi (Tverin agj) lopstancii. Suren sodan aigan lidn ei olend okkupacijan zonas.

Uglič šingotase časuiden tegimel, metalližpaloiden tehmižel, söm- i energomašiništon tegimil, elektrokabeliden da veimiden pästandal, plastiktegesil (šlangad, septikad), sömtegimištol (sagud i maidproduktad, leibtegesed, mineraline vezi), jogiportal i turizmal (16 muzejad, ühesa adivpertid, tal'ven, velo- i fotografijan festivalid), mugažo mebel'fabrik i meckombinat ratas lidnas.

 Geografijan andmused 
Lidn sijadase rajonan keskuzpalan pohjoižes, Volgan oiktal randal tobjimalaz, 120 m ü.m.t. keskmäižel korktusel. Avtotesild ühtenzoitab Volgan randoid GES:an padoseinädme. Ugličun hurarandpol'ne pala seižub Volgan huran Korožečn-ližajogen () oiktal randal mugažo.

Matkad Jaroslavlihesai om 93 km päivnouzmha orhal, 113 km avtol vai 300 km raudtel. Lähembaine lidn om Miškin 30 km pohjoižhe orhal vai 38 km avtotedme.

 Tobmuz 
Uglič om lidnankundan üks'jäižeks eländpunktaks.

Lidnankundan tobmuden pämez' om sen Administracijan pämez'. Edeline lidnan pämez' om Svetlana Stavickaja (viluku 2015 — kezaku 2023). Municipaližen nevondkundan ezimez' om Irina Kapralova vn 2022 kül'mkuspäi. Edeline nevondkundan ezimez' om Lübov' Dgebuadze (reduku 2017 — kül'mku 2022).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 34 507 ristitud, rajonan seičeme kümnendest, vn 2021 — 32 719 ristitud. Kaik 32 146 eläjad oli lidnas vl 2017. Kaikiš suremb lidnan ristitišt oli enamba 39 tuhad eläjid vll 1979−1992 (39 975 rist. vl 1989).

Rahvahad (enamba 0,4 % vl 2021): venälaižed — 91,3 %, ukrainalaižed — 0,4 %, toižed rahvahad — 1,4 %, rahvahuden ozutandata — 6,9 %.

Ortodoksižen hristanuskondan koume jumalankodidUgličun pühäpertid sobory.ru-saital. , kaks' päjumalanpertid, kuz' jumalanpertid i viž časounäd oma kaičenus i saudud lidnas.

 Openduz 
Lapsiden opendusen aluzkundad oma ühesa nimitadud i nomeruidud päivkodid (nomer 1, 4, 6, 9, 12, 13, 15, 18), seičeme keskškolad (nomer 2..8), gimnazii nomer 1, fiziž-matematine licei, ehtal'ne škol, lapsiden sädamižen pert', rajonan muzikškol, lidnan lapsiden da norišton sportškol.

Kaks' Ugličun kolledžad oma lidnan professionaližen opendusen aluzkundoikš: agrariž-politehnineUgličun agrariž-politehnižen kolledžan sait (pl19uglich.ru).  i industrialiž-pedagogineUgličun industrialiž-pedagogižen kolledžan sait (gou-uipk.edu.yar.ru). . Venäman argvoin da saguden tehmižen tedoinstitut sijadase lidnas.

 Galerei 

 Homaičendad 

 Irdkosketused 
 Lidnankundan tobmuden aluzkundoiden oficialine sait (goroduglich.ru). 
 Lidnan informacine sait (uglich-online.ru). 
 Lidnan turizman sait (uglichvisit.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Jaroslavlin agjan lidnad
*